伯溫索詩賀令姊夫生朝
作者：陳藻
朝代：宋

paragraphs: 一生開讀度殘年，糾者勞勞與辦錢。
恰似叢林充化士，歷多世態得真禪。
忽教衰老親題疏，也且低垂敢自賢。
隨順却遭開眼白，屈伸誰識草經玄。
官催租賦鞭笞急，家乏憔蘇色語煎。
節序酒殽雖可廢，妻孥溝壑恐將填。
不成底事空歸去，別問良媒解倒懸。
樂內太深顔氏子，生朝索賀郭郎篇。